**NÁRODNÁ RADA SLOVENSKEJ REPUBLIKY**

VII. volebné obdobie

Návrh

**zákon**

z ... 2018,

**ktorým sa mení a dopĺňa zákon č. 317/2009 Z. z.o pedagogických zamestnancoch a odborných zamestnancoch a o zmene a doplnení niektorých zákonov**

**v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z., zákona č. 325/2012 Z. z., zákona č. 312/2013 Z. z., zákona č. 14/2015 Z. z., zákona č. 188/2015 Z. z., zákona č. 125/2016 Z. z. a zákona č. 57/2017 Z. z. sa mení a dopĺňa takto:

1. V § 4 ods. 2 sa za slovo „logopedickej,“ vkladá slovo „mediačnej,“.
2. V § 7 ods. 1 písm. a) sa na konci pripája čiarka a vypúšťa slovo „alebo“.
3. V § 7 ods. 1 písm. b) sa na konci bodka nahrádza čiarkou a vkladá sa slovo „alebo“.
4. V § 7 sa odsek 1 dopĺňa písmenom c), ktoré znie:

„c) získanie profesijných kompetencií podľa osobitného predpisu21a)pre odborných zamestnancov vykonávajúcich mediačnú činnosť.“.

Poznámka pod čiarou k odkazu 21a znie:

„21a) § 9 ods. 2 zákona č. 420/2004 Z. z. o mediácii a o doplnení niektorých zákonov v znení neskorších predpisov.“.

1. § 19 sa dopĺňa písmenom f), ktoré znie:

„f) školský mediátor.“.

1. Za § 24 sa vkladá § 24a, ktorý vrátane nadpisu znie:

##### „§ 24a

##### Školský mediátor

##### Školský mediátor vykonáva mediačnú činnosť ako odbornú činnosť v rámci prevencie riešenia konfliktov a sporov, ktoré sa týkajú najmä sociálno-patologických javov, šikanovania medzi žiakmi, prevencie v rovine mobbingu a bossingu. Školský mediátor tiež vykonáva mediačnú činnosť pri zabezpečovaní kvality vzájomných vzťahov medzi všetkými účastníkmi výchovy a vzdelávania v školách a školských zariadeniach vrátane rodičov alebo zákonných zástupcov detí, žiakov a poslucháčov školy alebo školského zariadenia, zriaďovateľov škôl a školských zariadení a orgánov školskej samosprávy37a) tak, aby podporoval zdravé prostredie v školách. Ak je to možné a účelné, môže škola na odstránenie sporov v školskom prostredí a zmierlivé vyriešenie sporu odporučiť účastníkom sporu mediáciu.37b)“.

Poznámky pod čiarou k odkazom 37a a 37b znejú:

„37a) § 24 až 26 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Zákon č. 420/2004 Z. z. v znení neskorších predpisov.

37b) Zákon č. 420/2004 Z. z. v znení neskorších predpisov.“.

1. V § 49 sa odsek 3 dopĺňa písmenom d), ktoré znie:

„d) iná právnická osoba, ktorá má v predmete činnosti vzdelávanie62a).“.

Poznámka pod čiarou k odkazu 62a znie:

„62a) Napríklad podľa § 10 zákona č. 420/2004 Z. z.“.

1. V § 49 ods. 5 druhá veta sa na konci pripájajú slová „alebo v získaných profesijných kompetenciách pre mediačnú činnosť podľa osobitného predpisu.21a)“.
2. V § 49 ods. 7 druhá veta sa slová „príslušný odbor vzdelania odborného zamestnanca, v ktorom atestáciu vykonal“ nahrádzajú slovami „príslušný odbor vzdelania alebo príslušné profesijné kompetencie21a) odborného zamestnanca, v ktorých atestáciu vykonal.“.
3. § 55 znie:

„Riaditeľ je povinný zabezpečiť pedagogickým zamestnancom a odborným zamestnancom v pracovnom čase preventívne psychologické poradenstvo najmenej jedenkrát ročne a umožniť im absolvovať tréning zameraný na predchádzanie a zvládanie agresivity, na sebapoznanie a riešenie konfliktov v spolupráci so školským mediátorom.“.

1. § 60 sa dopĺňa odsekom 13, ktorý znie:

„(13) Mediačná činnosť podľa tohto zákona je odborná metóda na uľahčenie riešenia konfliktných situácii v školách. Mediačná činnosť ako odborná metóda nie je mimosúdnou činnosťou na riešenie sporov prostredníctvom mediátora zapísaného v zozname mediátorov.37b)“.

**Čl. II**

Tento zákon nadobúda účinnosť 1. marca 2019.